Birmània Union de Mianmà Pyidaungzu Myanmar Naingngandaw Ła Birmània, ofiçialmente Mianmà , ła xe un Stato del'Axia sudorientałe. Òcupa parte de ła costa oçidentàl de ła Penixola Indocinéxe, xe afaçià sul Golfo del Bengała e sul Mar de łe Andamane e confina da ovest a est co Bangladesh, India, Cina, Łaos e Taiłandia. Atualmente, dópo el colpo de Stato del 1988, xe soto el regime miłitare de Than Shwe. El 27 marso 2006, ła giunta miłitare gà spostà ła cavedàl da Rangùn a Pyinmana, che ła xe ofiçialmente rinominà Naypyidaw. Ła gà na popołasiòn de çirca 51 miłioni de abitanti, ma ł'ultimo censimento ofiçiałe xe queło deł 1983. Ła Birmania xe un dei coxideti paéxi in via de sviłupo.